
ПРЕДВАРИТЕЛНА ОЦЕНКА НА ВЪЗДЕЙСТВИЕ


на Проект на Наредба за изменение и допълнение на Наредба за определянето и администрирането на местните такси и цени на услуги на територията на община Аврен, област Варна и Приложение 1 и Приложение 2 към нея  предоставени от община Аврен, област Варна на физически и юридически лица по чл. 6, ал.1, ал. 2 от Закона за местните данъци и такси.


	Елементи на оценка
	Аргументация

	Основания за законодателна инициатива
	На Основание чл.21, ал.1, т.23, ал.2 и ал.3 от  Закона за местното самоуправление и местната администрация, чл.8, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77 и чл.79 от Административнопроцесуалния кодекс и във връзка с необходимостта от синхронизиране с действащата нормативна уредба на национално ниво и промените в ЗМДТ за начина на определяне на местните такси за видовете услуги предоставяни от общината и регламентирани в ЗМДТ. 
В Закона за  местните данъци и такси (ЗМДТ), са приети промени, свързани с определянето на таксата за битови отпадъци. Влизането в сила на промените е отлагано многократно в годините, като последно в ДВ бр. 81 от 2024 г. е предвидено същите да влязат в сила от 01.01.2026 г. Така регламентираните промени предвиждат изцяло нов подход за определяне на таксата битови отпадъци за всички лица, въвеждане на нови основи за определянето й, като е изключена възможността таксата да бъде определяна върху данъчната оценка на недвижимите имоти или тяхната балансова стойност. Съгласно чл. 62 от ЗМДТ таксата за битови отпадъци се заплаща за извършените от общината услуги по събиране и транспортиране на битови отпадъци до съоръжения и инсталации за тяхното третиране, третиране на битовите отпадъци в съоръжения и инсталации и поддържане на чистотата на териториите за обществено ползване в населените места и селищните образувания в общината. С Указ № 238 от 20.09.2024 г. /ДВ. бр. 81 от 24.09.2024 г./ е обнародван Закон за изменение и допълнение на ЗМДТ, с който въвеждането на принципа „замърсителят плаща“ беше отложено с една година. След отлагане на прилагането за период от една календарна година, считано от 01.01.2026 г., следва да се приложат новите основи за такса за битови отпадъци, които са разписани в чл. 67, ал. 8 от ЗМДТ. Всички тези отлагани изменения на ЗМДТ са важен момент от подготовката на общинските бюджети за следващата година, чрез въвеждането на нов начин за определяне /изчисляване на таксата за битови отпадъци, която касае Регламент на Европейският съюз, съгласно който такса за битови отпадъци /ТБО/, трябва да отговоря на принципа „замърсителя плаща“.  
 Съгласно разпоредбата на чл. 26, ал. 1 от ЗНА изработването на проект на нормативен акт следва да бъде извършено при зачитане на принципите на необходимост, обоснованост, предвидимост, откритост, съгласуваност, субсидираност, пропорционалност и стабилност, които са спазени при изготвяне на проекта на Приложение 1 и Приложение 2 към Наредбата за определянето и администрирането на местни такси и цени на услуги на територията на община Аврен, област Варна .  

	Заинтересовани страни	
	Физически и юридически лица на територията на община Аврен

	Анализ на разходи и ползи
	Наредба за изменение и допълнение на Наредбата за определянето и администрирането на местни такси и цени на услуги на територията на община Аврен, област Варна и Приложение 1 и Приложение 2 към нея   не се изисква допълнителен финансов ресурс.


	Административна тежест и структурни промени
	Няма да се наложи преструктуриране на общинската администрация или административни промени, като закриване, сливане или създаване на нови административни структури.


	Въздействие върху нормативната уредба	
	Няма необходимост от непосредствени промени в други подзаконови нормативни актове в резултат на приемане на Наредбата за определянето и администрирането на местни такси и цени на услуги на територията на община Аврен, област Варна, както и  измененията и допълненията на Приложение 1  и Приложение 2 към нея.

	Очаквани резултати	
	Очакваните резултати след приемането на проекта на Наредбата за определянето и администрирането на местни такси и цени на услуги на територията на община Аврен, област Варна, както и  измененията и допълненията на Приложение 1  и Приложение 2 към нея са свързани с уреждане на обществени отношения на територията на общината и с прилагането на Закона за местните данъци и такси.

